পল্টন থানার ভাংচুর ও পুলিশের কাজে বাধা দেয়ার মামলায় আলী আহসান মোহাম্মদ মুজাহিদ ও দেলাওয়ার হোসাইন সাঈদীর তিন দিনের রিমান্ড গতকাল শেষ হয়েছে। এই মামলায় গতকাল রিমান্ডে নেয়া হয়েছে নিজামীকে। এছাড়া গত ১২ ফেব্রুয়ারি পল্টনে রাষ্ট্রপতির গাড়ি বহর আটকে রাখার মামলায় গতকাল থেকে মুজাহিদ ও সাঈদীকে জিজ্ঞাসাবাদ শুরু করেছেন পল্টন থানার এসআই শামসুর  রহমান। এরপর এই মামলায় নিজামীকে জিজ্ঞাসাবাদ করা হয়েছে। জামায়াতের শীর্ষ এই তিন নেতারই তিন দিন করে রিমান্ড আগেই মঞ্জুর করেছেন আদালত।